A járvány miatt már két nap után szünetel az Amerika Kupa döntőjéért vívott csata
Az Amerika Kupa döntőjéért folyó harc szerdán folytatódhat.
A koronavírus-járvány miatt két nap után félbeszakadt a brit Ineos Team UK és az olasz Luna Rossa csatája a 36. vitorlázó Amerika Kupában a döntőért, ahol a győztesre a címvédő Team New Zealand vár.
A selejtezőnek tekinthető Prada Kupa hét győzelemig tartó fináléjában a Luna Rossa 4-0-ra vezet a Sir Ben Ainslie vezette britek ellen. A párharc azonban leghamarabbb szerdán folytatódhat, mivel Aucklandben - augusztus óta először - három új fertőzöttet regisztráltak. Jacinda Ardern miniszterelnök ezért lezárásokat jelentett be, és minden iskola, illetve nyilvános intézmény - köztük az Amerikai Kupa központja - 72 órára karanténba került.
Az Amerika Kupa fináléjára március 6-tól kerül sor Aucklandben. A legrégebbi versenysorozatnak számító kupa 170 éves történetében eddig kétszer született európai siker, 2003-ban és 2007-ben az Ernesto Bertarelli irányította svájci Team Alinghi diadalmaskodott.
Főoldal Vitorlázás Egyéni